પંકજભાઇ પટેલે આપેલા આવેદનપત્રમાં જણાવ્યા મુજબ વાંસદા તાલુકો ભારત દેશના રાષ્ટ્રપતિએ જાહેર કરેલો મહદઅંશે આદિવાસી વસ્તી ધરાવતો તાલુકો છે અને હાલે ગુજરાત પંચાયત અધિનિયમ પ્રમાણે પેસા એકટની જોગવાઇઓ લાગુ પાડેલી છે અને તેમાં અનુસૂચિ-૪ની જોગવાઇઓ પ્રમાણે સ્થાનિક યોજનાઓ પર તાલુકા પંચાયત વાંસદાનું નિયંત્રણ લાગુ પડે છે તેવામાં ધારાસભ્યએ તાલુકા પંચાયતના અધિકારીઓ વિરુદ્ધ ૧૪મા નાણાપંચ અંતર્ગત રસ્તાના કામોમાં ભ્રષ્ટાચારના આક્ષેપો કરેલા હોવાથી આ બાબતે સત્યતાની ચકાસણી કરવા અને ધારાસભ્ય પાસે કથિત ભ્રષ્ટાચારના પુરાવા હોય તો તે મેળવી લેવા તેમજ તેમની પાસે પુરાવા ન હોય તો અને ભ્રષ્ટાચાર સાબિત ન થાય તો તેઓ વિરુદ્ધ લોકોને ગુમરાહ કરવા બદલ કાર્યવાહી કરવામાં આવે અને જો ભ્રષ્ટાચાર સાબિત થાય તો તાલુકા પંચાયતના ભ્રષ્ટાચાર માટે જવાબદાર અધિકારીઓ અને પદાધિકારીઓ વિરુદ્ધ નિયમોનુસાર કાર્યવાહી કરવાની માંગ કરી છે.